Ńdɔ̄ ábōg Élizé á ngāku ai okɔ̌n yā á ngázū wú ai wá, ńdɔ Yoas, ǹkúkúmá yǎ Ísraɛ̂l, a ngásigi ábə̄ nyé ǎ ngayón ású díé, nâ: “Ǎ tārá wama, tará wama, ekálíg yā Ísraɛ̂l ai bəwulǔ bikabilí bóé !” 15Ńdɔ Elizé á ngādzó ai ǹkúkúmá yā Ísraɛ̂l nâ: “Nɔŋɔ́ élâ ai məkɔ̌ŋ”, ńdɔ a ngánɔŋ élâ ai məkɔ̌ŋ. l6Elizé nyé ai ǹkúkúmá yā Ísraɛ̂l nâ: “Kɔlígi elâ.” Ńdɔ a ngákɔli dzɔ́. Ńdɔ Elizé á ngābə́de mɔ́ móé á mɔ́ mə́ ńkúkúmá á yób, 17nyé nâ: “Yáígī wúndī ḿfág yǎ ńtólē dzób”, ńdɔ a ngáyáī nálā, ńdɔ Elizé á ngādzó nâ: “Woágá”; ńdɔ a ngáwoa, nyé nâ: “Akɔ̌ŋ yā ádɔ̌ lə́ Ńtondôbə, akɔ̌ŋ ádɔ̌ yā ábə Aram !” Amú wāyi təgə Aram á Afəg a kələ kwí anə́ wāyi nyé mana á mááŋ.” 18Elizé nyé nâ: “Nɔŋɔ́ məkɔ̌ŋ”; ńdɔ a ngánɔŋ mɔ́, nyé ai ǹkúkúmá yā Ísraɛ̂l nâ: “Bímíŋī sí ai mɔ́”; ńdɔ a ngábími biyɔŋ bílɛ́, a tə́bə́.